ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๒๓๐ กิโลโวลต์

ตัดตอนสายส่ง ๒๓๐ กิโลโวลต์ วังน้อย - สระบุรี ๒ ไปยังสถานีไฟฟ้าย่อยสระบุรี ๕

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างสายส่งไฟฟ้าขนาด ๒๓๐ กิโลโวลต์ ตัดตอนสายส่ง ๒๓๐ กิโลโวลต์ วังน้อย - สระบุรี ๒ ไปยังสถานีไฟฟ้าย่อยสระบุรี ๕ จังหวัดสระบุรี

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไป เพื่อเลือกแนวสำหรับก่อสร้างสายส่งไฟฟ้าขนาด ๒๓๐ กิโลโวลต์ ตัดตอนสายส่ง ๒๓๐ กิโลโวลต์ วังน้อย - สระบุรี ๒ ไปยังสถานีไฟฟ้าย่อยสระบุรี ๕ โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

๑. จังหวัดสระบุรี

(๑) อำเภอเมืองสระบุรี ตำบลโคกสว่าง          ตำบลหนองโน     ตำบลหนองยาว

ตำบลหนองปลาไหล

(๒) อำเภอวิหารแดง     ตำบลบ้านลำ            ตำบลเจริญธรรม   ตำบลหนองสรวง

ตำบลวิหารแดง         ตำบลหนองหมู

(๓) อำเภอหนองแค     ตำบลหนองนาก        ตำบลบัวลอย       ตำบลหนองจิก

ตำบลห้วยทราย         ตำบลโพนทอง     ตำบลห้วยขมิ้น

ตำบลหนองปลาหมอ   ตำบลคชสิทธิ์       ตำบลโคกแย้

ตำบลหนองไข่น้ำ       ตำบลหนองปลิง   ตำบลหนองจรเข้

ตำบลหนองแค          ตำบลไผ่ต่ำ         ตำบลหนองแขม

ตำบลกุ่มหัก             ตำบลหนองโรง

(๔) อำเภอหนองแซง    ตำบลม่วงหวาน

๒. จังหวัดพระนครศรีอยุธยา

อำเภอวังน้อย             ตำบลสนับทึบ

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๒๕ มิถุนายน พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย